पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को देखते हुए पानीपत प्रशासन ने सख्ती शुरू कर दी है। प्रशासन ने एक ही दिन में बिना मास्क के घूमने वाले 153 लोगों का चालान काटकर 76.500 रुपए का जुर्माना वसूला है। इसके साथ बिना प्रमिशन के दुकान खोलने पर दो व्यापारियों को गिरफ्तार किया है। प्रशासन ने आम लोगों के साथ व्यापारियों को कोरोना गाइड का पालन करने की हिदायत दी है।
DSP हैडक्वार्टर सतीश वत्स ने बताया कि कोरोना के बढ़ते केस को देखते हुए हरियाणा सरकार ने पानीपत समेत प्रदेश में लॉकडाउन लगाया हुआ है। इसके बाद भी लोग कोरोना की गाइड लाइन का पालन नहीं कर रहे हैं। कोरोना गाइड लाइन का पालन कराने के लिए पुलिस ने सख्ती शुरू की है।
जिसके फलस्वरूप एक ही दिन में बिना मास्क के 153 लोगों के चालान काटकर कुल 76,500 रुपये का जुर्माना वसूला गया है। इसके साथ तहसील कैंप में व्यापारी टेकचंद और इंसार चौक पर व्यापारी संजय को बिना प्रमिशन के दुकान का संचालन करते हुए पकड़ा गया था। दोनों के खिलाफ संबंधित धाराओं में केस दर्ज करके गिरफ्तारी किया गया है। उन्होंने जनता से घर पर रहने और कोविड की गाइड लाइन का पालन करने की अपील की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn